kardosdrur/scandi-wiki huggingface dataset:
John Major

John Major (født 29. marts 1943), konservativ britisk premierminister 1990-97 og partileder. Gift i 1970 med Norma Johnson, med hvem han har børnene James og Elizabeth.

Biografi 

Medlem af Lambeth byråd i London 1968-71, indvalgt i parlamentet 1979 for Huntingdonshire (fra 1983 Huntingdon). I 1987 udnævnt til Chief Secretary to the Treasury, en lavere post i finansministeriet i Margaret Thatchers regering. I 1989 udnævnt til udenrigsminister og senere samme år til Chancellor of the Exchequer , topposten i finansministeriet. Efter kampvalg i det Konservative Parti valgtes Major i november 1990 til ny partiformand og premierminister efter Thatcher. Det Konservative Parti genvandt parlamentsvalget i 1992 og Major forblev premierminister indtil de konservative i 1997 måtte se sig slået af Labour. Samtidig trak Major sig som partiformand. Han genopstillede ikke ved parlamentsvalget i 2001.
I 2002 fik Major sæde i Overhuset.

Privatliv 
I sin fritid er John Major kendt som en stor fan af cricket og fodboldklubben Chelsea F.C.. Han sad som formand for Surrey County Cricket Club i en periode indtil april 2002.

Referencer

Eksterne henvisninger 

Premierministre fra Storbritannien
Udenrigsministre fra Storbritannien
Finansministre fra Storbritannien
Vicefinansministre fra Storbritannien
Britiske konservative partiledere
Leder af den officielle opposition (UK)
Riddere af Hosebåndsordenen
Cannabinol

Cannabinol eller CBN er et cannabinoid, der ikke findes i den levende cannabisplante, men først dannes når planten er død, hvor der sker en oxidation af tetrahydrocannabinol (THC).

Ligesom CBD har CBN ingen psykoaktiv effekt, og Cannabis-prøver med et højt indhold af CBN har ofte en bedøvende påvirkning. Det højeste CBN-indhold måles normalt i cannabis, der har stået for længere tid. I almindelighed finder man ikke mere end 1% CBN i Cannabis.

CBN er relativt nyt indenfor Cannabis-forskning og har endnu ikke de samme udbredte anvendelsesmuligheder som CBD. Forskere undersøger dog, om CBN er i stand til at hjælpe med ved behandling af søvnlidelser, infektioner og inflammatoriske sygdomme. Det er endnu for tidligt at sige, men det ser ud til, at CBN har et stort potentiale inden for medicinsk cannabis.

Eksterne kilder/henvisninger 

Cannabis (rusmiddel)
Aromatiske forbindelser
Hamp
Ludwig von Mises

Ludwig Heinrich Edler von Mises (født 29. september 1881 i Lviv i det nuværende Ukraine, død 10. oktober 1973 i New York City i USA) var en førende libertariansk person i den østrigske skole af økonomer, der også tæller Mises' forgængere Carl Menger og Eugen von Böhm-Bawerk samt de yngre skikkelser Murray N. Rothbard, nobelprismodtageren F. A. Hayek og journalisten og forfatteren Henry Hazlitt.

Historie 
Von Mises blev født i 1881 i byen Lemberg i Galicien (det nuværende Lviv), som på daværende tidspunkt var hovedstad i Kongeriget Galicien og Lodomerien inden for det Østrig-Ungarske Kejserrige. Som 19-årig påbegyndte han sine studier ved universitet i Wien, hvorfra han fik sin juridiske afgangseksamen i 1906, og hvor han senere selv kom til at undervise. Hans værker om økonomi var et forsvar for den klassiske liberalisme og de frie markedskræfter og et angreb på socialismen og nazismen. I 1940 emigrerede han til USA. Her udkom hovedværket Human Action i 1949, der dog var en udbygget version af hans Nationalökonomie, udgivet på tysk i 1940.

Mises mente, at et socialistisk samfund ikke ville kunne udvikle sig, eftersom manglen på privat ejendomsret ville gøre det umuligt at fastsætte rationelle priser eller estimere omkostninger. Derudover så han på statens indgriben i markedet, og analyserede, hvorledes det efter hans mening forværrede situationen og ville føre til socialisme. Derfor vurderede han, at det kun var det frie marked, som fungerede. 

Mises er også kendt for sammen med Friedrich Hayek at have udviklet østrigsk konjunkturteori, hvis hovedtanke er, at høj- og lavkonjunkturer skyldes centralbankernes manipulation af pengemængden, der resulterer i fejlinvesteringer og dermed en forkert sammensætning af kapitalapparatet, hvis korrektion før eller siden vil føre til en uundgåelig krise. Mises' tilhængere mener, at han ud fra denne tankegang forudså depressionen i 1930'erne, mens andre har rejst tvivl ved denne opfattelse.

Referencer

Eksterne henvisninger 

 The Mises Institute
 Wikiquote – von Mises-citater

Økonomer fra Østrig
Økonomer fra USA
Liberale fra Østrig
Liberale fra USA
Klassisk liberalisme
Ansatte ved Wiens Universitet
Personer fra Lviv
Det Kongelige Opfostringshus

Det Kongelige Opfostringshus er en dansk kostskole oprettet 1. oktober 1753 af Frederik 5. på Christianshavn i det senere Søkvæsthus (der nu rummer Orlogsmuseet). Oprindeligt var skolen opfostringshus for drenge af enlige forældre i trange kår, og målet var at oplære drengene i håndværk og fabriksarbejde. Gradvist vandt egentlig skolegang over håndværket, og skolen blev en belønningsskole for flittige drenge. Efter nogle år flyttede skolen til en bygning i Store Kongensgade, og i 1880 flyttede skolen til nye bygninger i Randersgade på Østerbro tegnet af arkitekten Ludvig Knudsen. Bygningen rummer i dag Heibergskolen. 

I september 1918 vedtog magistraten fremtidig at anvende renterne af det af kancelliråd Ole Thorup i 1878 stiftede legat til bedste for opfostringshuset, der herefter fik navnet: Det Kgl. Opfostringshus og Den Thorupske Stiftelse. 

Siden 1953 har skolen ligget på Hellebækgård i Hellebæk, og siden 1995 er piger også blevet optaget på skolen. Af gammel tradition kaldes skolens elever for skorper fordi man i gamle dage fik rugbrød med fedt på, og derfor er skolens navn i lokalsamfundet Skorpeskolen.

Klasselotteriet blev oprettet i 1753 med det formål at give kostskolen det økonomiske grundlag. Det provenu, som tilfaldt Opfostringshuset fra lotterierne, løb i gennemsnit op på små 19000 rigsdaler om året – mere end det havde kostet at rejse skolens bygning på Christianshavn. Lotteriet var således en af skolens faste indtægtskilder, indtil Johann Friedrich Struensee i 1771 tog lotteriet fra Opfostringshuset. Ganske vist skulle lotteriet fremtidig årlig betale Opfostringshuset 6000 rigsdaler, som ved kronemøntens indførelse i 1873 blev omregnet til 12000 kroner. Men denne kompensation blev ikke pristalsreguleret, så hvad der i 1771 kunne finansiere købet af et mindre gods, svarer 250 år senere knap til en halv lærermånedsløn.

Det var drenge fra Opfostringshuset, som trak lotteriets gevinstlodder, indtil Klasselotteriet i år 2000 overgik til elektronisk nummerudtrækning.

Skorpeskolen blev nedlagt i år 2004.

Det kongelige Opfostringshus blev i 2004 nedlagt som kostskole, men fortsætter som en erhvervsdrivende fond, der skal administrere anvendelsen af fondens bygninger i Hellebæk (Hellebækgaard) i henhold til den ændrede fundats.

Hellebækgaard anvendes nu som privatskole - "Skorpeskolen".

Eksterne henvisninger 

 www.ohf.dk  – hjemmeside for Opfostringshusforeningen, som er en forening for udgåede elever

Uddannelsesinstitutioner i Danmark
Skoler i Helsingør Kommune
Hellebæk
Etableret i 1753
Ophørt i 2004
København i 1700-tallet
Krabi-Krabong

Krabi-Krabong er en thailandsk kampkunst. Kunsten er fra middelalderen, hvor den blev brugt til at forsvare landet. Kunsten menes at stamme fra Indien ca. 5000 f.kr.

Der anvendes våbenløse teknikker såvel som følgende våben
 Krabi – sværd 
 Plong – stav 
 Ngao – stav med blad 
 Daab Song Meu – 2 sværd 
 Mae Sun-Sawk – 2 stokke

Se også 

Kampsport
Skovmår

Skovmåren (Martes martes) er et rovdyr i mårfamilien. Den når en længde på 40-55 centimeter, hvortil kommer den 20-25 centimeter lange hale. Hunmåren vejer 700-1.200 gram, mens hannen typisk vejer 1.300-1.800 gram. Skovmåren er et af de mest sjældne pattedyr i Danmark og har været totalfredet siden 1934.

Europas pattedyr
Mårfamilien
Danske arter i Habitatdirektivet
Danmarks pattedyr
Husmår

Husmåren (Martes foina) er et rovdyr i mårfamilien. Den bliver 42-48 centimeter lang, hvortil kommer den 23-26 centimeter lange hale. Hunnen har en vægt på 900-1.900 gram, mens hannen vejer 1.300-2.300 gram. Bestanden af husmår er vokset siden 1950'erne, og den er efterhånden meget almindelig visse steder i Danmark. Den er vurderet som næsten truet på den danske rødliste 2019.

Husmåren kan være problematisk, når den indretter sig på lofter og i biler og her kan ødelægge isoleringsmateriale og kabler. Siden 1970'erne har husmår forsaget skader i biler for 100 millioner kroner i Centraleuropa.

Eksterne henvisninger 

 Danmarks JordbrugsForskning – Husmår
 Skov- og Naturstyrelsen – Husmår på loftet

Noter 

Mårfamilien
Danmarks pattedyr
Asiens fauna
Europas fauna
International Labour Organization

International Labour Organisation (ILO) er den internationale arbejdsorganisation, underlagt FN. ILO blev grundlagt i 1919 som en del af Versaillestraktaten efter første verdenskrig og var underlagt Folkeforbundet. Efter nedlæggelsen af forbundet i 1946 overgik organisationen til FN. Formålet med ILO var at danne en organisation, der forsvarede arbejderes rettigheder på arbejdsmarkedet.

Med ”Declaration of Philadelphia” i 1944 blev organisationens mål udvidet til også at indeholde socialpolitik og generelle menneskerettigheder frem for blot at koncentrere sig om uretfærdig behandling som ansat.

ILO modtog i 1969 Nobels fredspris for arbejdet vedrørende fremme af arbejdstagerrettigheder, fred på tværs af de sociale klasser og støtte af u-lande. 

I 1998 blev ILO's Erklæring om Grundlæggende Arbejdstagerrettigheder vedtaget af regeringer, arbejdsgiver- og arbejdstagerorganisationer fra 177 lande. Arbejdstagerrettighederne i FN's Global Compact fra 1999 har udgangspunkt i ILO's Erklæring om Grundlæggende Arbejdstagerrettigheder.

Referencer

Eksterne henvisninger 

 ILO's hjemmeside

Folkeforbundet
FN
Etableret i 1919
Modtagere af Nobels fredspris
Flodilder

Flodilderen eller den europæiske mink (Mustela lutreola) er et dyr i mårfamilien under rovdyrene.

Referencer 

Europas pattedyr
Mårfamilien
Ribe Stift

Ribe Stift er et stift, der omfatter en lang række sogne helt fra Thyborøn i nord til grænsen mod Tyskland i syd. Flere berømte digtere og salmedigtere har gennem tiderne bestredet embedet som biskop i Ribe, således Hans Tausen og Hans Adolph Brorson. Den nuværende biskop er Elof Westergaard.

For liste over biskopper, se Ribes bisperække.

Nuværende provstier 
Ribe Stift omfatter flg. provstier:
 Ribe Domprovsti
 Malt Provsti
 Varde Provsti
 Skads Provsti
 Skjern Provsti
 Grene Provsti
 Ringkøbing Provsti
 Tønder Provsti

Tidligere provstier 
Provstier, der blev nedlagt i 2007:
 Brande-Grene Provsti
 Tørninglen Provsti

Ændrede stiftsgrænser i 1922 
Tidligere omfattede Ribe stift også hele Ringkøbing amt. I 1922 blev den nordlige og vestlige del af amtet afstået til Viborg Stift.

Dette svarer stort set til de nuværende provstier:
 Herning Nordre Provsti
 Herning Søndre Provsti
 Holstebro Provsti
 Ikast-Brande Provsti
 Lemvig Provsti
 Struer Provsti

Til gengæld blev Ribe Stift udvidet med Tønder og Tørninglen provstier.

Stiftamtmænd 
 1658-1674 Hans Schack
 1674-1683 Otto Didrik Schack
 1683-1697 Frans Eberhard von Speckhan
 1697-1711 Hans Schack
 1711-1726 Henrik Ernst von Kalnein (1657-1726)
 1726-1748 Christian Carl Gabel (1679-1748) 
 1748-1750 Holger Skeel (1699-1764)
 1750-1754 Frederik Oertz
 1750-1760 Georg Frederik von Holstein
 1760-1768 Hans Schack (1735-1796) 
 1768-1781 Theodosius von Levetzau (1742-1817) 
 1781-1790 Christian Urne (1749-1821) 
 1791-1796 Carl Frederik Hellfried
 1796-1810 Werner Jasper Andreas Moltke (1755-1835)  
 1811-1822 Hans Koefoed (suspenderet 1821)
 1822-1828 Johan Carl Thuerecht Castenschiold (1787-1844) 
 1828-1852 Marius Sabinus Wilhelm Sponneck (1787-1874)  
 1852-1855 Hans Helmuth Lüttichau (1794-1869) 
 1855-1884 Henrik Christian Nielsen (1805-1885) 
 1884-1892 Hannes Finsen (1828-1892) 
 1892-1899 Johan Henrik Ahnfeldt (-1905) 
 1899-1921 Gustav Stemann (1845-1929) 
 1921-1937 Peter Herschend (1881-1963) 
 1937-1959 Ulrik Christian Friis (1890-1959) 
 1959-1977 Ebbe Morten Edelberg (1909-1977)

Se også 
 Ribes bisperække
 Ribe Domkirke
 :Kategori:Sogne i Ribe Stift

Kilder 

 J. Bloch, Stiftamtmænd og Amtmænd i Kongeriget Danmark og Island 1660-1848, København: Rigsarkivet og C.A. Reitzels Forlag 1895. Tilgængelig online

Ekstern henvisning 
 http://www.ribestift.dk/
Steppeilder

Steppeilderen (Mustela eversmanii) er et dyr i mårfamilien under rovdyrene.

Mårfamilien
Europas fauna
Asiens fauna
Karl 6. (Tysk-romerske rige)

Karl 6. (født 1. oktober 1685, død 20. oktober 1740), var kejser af det tysk-romerske rige fra 1711 til 1740. Han var den anden søn af Leopold 1. , og lillebror til Josef 1., som han efterfulgte.
Karl stræbte allerede i 1700 efter den spanske trone i den Spanske Arvefølgekrig, men med freden i Rastatt 1714 måtte han opgive det. Videre arbejdede han på at få sin datter Maria Theresia anerkendt som sin efterfølger i de østrigske lande, hvilket lykkedes med den pragmatiske sanktion i 1713. 

Karl 6. var den sidste i den habsburgske mandslinje.

Se også 

 Tidslinje over nogle europæiske regenter i det 18. århundrede

Referencer 

Huset Habsburg
Tysk-romerske kejsere
Konger af Ungarn
Konger af Bøhmen
Karl 04
Hertuger af Parma
Katolske monarker
Østrigere i 1700-tallet
Konger af Kroatien
MPEG

MPEG er en forkortelse for Moving Pictures Experts Group, en ISO/IEC-arbejdsgruppe til udarbejdelse af kodningsformater for digital lyd og billede.

I daglig tale, bruges MPEG dog til at mene en af de kodningsstandarder, gruppen har udarbejdet (se nedenfor). Flere af disse standarder er udgivet i et antal dele, der hver især beskriver kodningen af et specifikt aspekt af en lyd/billedestrøm. Eksempelvis beskriver del 3 af både MPEG-1 og MPEG-2 hvordan en lydstrøm er kodet, mens kodning af billedestrømmen er beskrevet i del 4 af de to standarder.

Bemærk: MPEG-standarderne beskriver med vilje ikke hvordan en strøm kodes, men beskriver i stedet hvordan en kodet strøm skal se ud, og hvordan denne skal afkodes. Dette er for at åbne mulighed for innovation inden for kodningen af lyd- og billedestrømme.

MPEG har udgivet følgende standarder:

 MPEG-1 (ISO/IEC 11172)
 MPEG-2 (ISO/IEC 13818)
 MPEG-4 (ISO/IEC 14496)
 MPEG-7 (ISO/IEC 15938)
 MPEG-21 (ISO/IEC 21000)

Eksterne henvisninger 

 Moving Pictures Experts Group 

Digitalt fjernsyn
Kodninger
MPEG-1

MPEG-1 er ment til kodningen af videostrømme i 1,5MBit/s, og er opdelt i fem dele:

 Systems – beskriver hvordan de forskellige dele af en kodet strøm af lyd og billeder kan kombineres i én strøm, og beskriver heri også hvordan man kan synkronisere komponenterne af sådan strøm.
 Video – beskriver hvordan billededelen kan kodes, både hvordan hver enkelt ramme er kodet, samt hvordan man kan udnytte tidsmæssig redundans i strømmen til at opnå kompression.
 Audio – beskriver hvordan en lydstrøm er kodet.
 Compliance testing – beskriver hvordan man kan kontrollere korrektheden af en kodet strøm.
 Software simulation – er en referencemodel for en lyd- og billedekoder.

Digitalt fjernsyn
Video codecs
Indonesisk bjergvæsel

Indonesisk bjergvæsel (Mustela lutreolina) er et dyr i mårfamilien under rovdyrene. Dyret er kun fundet på Java og Sumatra, hvor det lever i højder på 1000-2000 m.

Dyr fra Indonesien
Mårfamilien
Langhalet hermelin

Den langhalede hermelin (Mustela frenata) er et dyr i mårfamilien under rovdyrene.

Den findes i to underarter
 Mustela frenata frenata 
 Mustela frenata longicauda

Kilder 
  Taxonomicon – Mustela frenata
  IUCN Red List of Threatened Species:  Mustela frenata

Nordamerikas fauna
Sydamerikas fauna
Mellemamerikas fauna
Mårfamilien
Sortfodet ilder

Den sortfodede ilder (Mustela nigripes) er et dyr i mårfamilien under rovdyrene. Den blev for nylig udryddet i naturen, men er gradvist ved at blive genindført gennem opdræt i fangenskabs-programmer.

Noter 

Mårfamilien
Nordamerikas fauna
Eduard Hanslick

Eduard Hanslick (født 11. september 1825 i Prag, død 6. august 1904 i Baden ved Wien) var en østrigsk musikvidenskabsmand og en af sin tids mest indflydelsesrige musikkritikere.

Hanslick huskes i dag næsten udelukkende for sin deltagelse i tidens måske vigtigste musikalske strid. Han var stærk fortaler for den klassisk-romantiske skole, som bestod af Brahms, Clara og Robert Schumann og søskendeparret Fanny og Felix Mendelssohn. På den anden side i striden stod den nytyske skole med Liszt, Wagner, Bruckner, Mahler og Hugo Wolf.

Hanslick virkede i Wien, som var en af musikkens hovedstæder, og han var uhyre flittig som skribent og havde en meget stærkere position, end hans musikalske indsigt vel egentlig berettigede ham til. Derfor fik hans skriverier så stor gennemslagskraft, at Bruckner og Mahler først i 1960'erne for alvor kom på koncertrepertoiret igen, og Liszt først inden for de seneste årtier er ved at nå anerkendelse som komponist.

Referencer 

Musikkritikere
Musikforskere fra Østrig
Personer fra Prag
Østrigere i 1800-tallet
Lauritz Eckardt

Lauritz Andreas Eckardt (12. januar 1829 – 7. september 1889) var cand.phil. og skuespiller. Han blev født i Helsingør som søn af købmand Christian Frederik Eckardt og Marie Vilhelmine Johnsen. Skuespiller ved Det kgl. Teater.

 Han blev døbt 12. april 1829 i Sankt Olai Kirke
 Han blev gift 18. juni 1863 med Josephine Thorberg
 Ægteskabet opløstes efter næsten femten år i 1877

Var bror til etatsråd Johan Christian Frederik Eckardt.
Var god ven af balletdanser Harald Scharff (1836-1912).

Eckardt og Scharff var nære omgangsvenner af H.C. Andersen i dennes senere år. Herom vidner de talrige gange de omtales i digterens dagbog; se dennes register . Ejendommeligt nok læses det sammesteds at Lauritz Eckardt var søn af Marie Vilhelmine Eckardt – ingen fader er anført.

Kilde 
 Kirkebogen fra Sankt Olai Kirke i Helsingør – fødte og døbte drenge i 1829 kirkebogen på nettet 

Teaterskuespillere fra Danmark
Personer fra Helsingør
Theodor Liebe

Johannes Theodor Julius Liebe (23. juni 1823 i København – 2. november 1893 sammesteds) var en dansk skuespiller, søn af skuespilleren Georg Julius Liebe. Han var gift med Johanne Emilie, født Egense.

Han debuterede, efter han var blevet student, 30. december 1845 på Det kongelige Teater som Jacob i Méhuls opera Joseph og hans Brødre i Ægypten. Han var med i både opera og skuespil. Han betrådte brædderne sidste gang 25. november 1885 som generalen i Fabrikanten.

Udvalgte optrædener 

 Jacob i Joseph og hans Brødre i Ægypten (1845) debut
 Figaro i Rossinis Barberen i Sevilla
 Sever i Norma
 Dickson i Den hvide Dame
 Don Bazilio i Figaros Bryllup
 Oberst Walter i Dina (Oehlenschläger)
 Maltz i Sovedrikken (Weyse) 
 Dulcamare i Elskovsdrikken (Donizetti)
 Titelrollerne i Fra Diavolo og Ludovic 
 Eleazar i Jødinden
 Generalen i Fabrikanten (1885) sidste forestilling

Eksterne henvisninger 
 

Teaterskuespillere fra Danmark
Kristian Mantzius

Kristian Andreas Leopold Mantzius (ved dåben Christian Andreas Leopold) (4. november 1819 i Viborg – 5. juni 1879 i København) var en dansk skuespiller. Han blev født i Viborg som søn af major Carl Johan Peter Mantzius (1791–1859) og Mette Marie, født Fogh (1792–1870). 

Han blev dimitteret 1837 fra Metropolitanskolen og kom til Københavns Universitet, hvor han året efter begyndte sit studium af teologi, som han fortsatte til 1842. 27. september samme år debuterede Mantzius som Erasmus Montanus på Det Kongelige Teater. Efter sin tredje debut ansattes han som prøveskuespiller med 400 rigsdaler i løn. Men først i august 1848 blev han ansat som kongelig skuespiller, og det krævede kongelig indblanding fra Frederik 7. I 1858 tog han dog sin afsked og var de to følgende sæsoner ansat ved Folketeatret, før han vendte tilbage til Det Kongelige Teater. Mens han var på Folketeatret, fik hjalp han sin ven J.C. Hostrup med at få opsat dennes studenterkomedie Gjenboerne. 

Han ægtede 20. januar 1859 Anna Margrethe Petrea Jørgensen (født i København 10. december 1841).

Han faldt aldrig til ro og var stort set uenig og utilfreds med direktionen på Det Kongelige Teater igennem al den tid han var ansat; formentlig beholdt han kun sin stilling på grund af sin store popularitet hos publikum. Han afskedigedes 17. april 1871 uden pension, var herefter folkeoplæser for en tid og vendte også tilbage til Det Kongelige Teater som gæsteskuespiller, før han i efteråret 1877 blev alvorligt syg. Efter halvandet års tiltagende svagelighed bukkede han 5. juni 1879 under for sin slægtssygdom (brystsyge).

Mantziusvej i Hellerup blev opkaldt efter Kristian Mantzius i 1903.

Udvalgte roller 

 Erasmus Montanus i Erasmus Montanus (Holberg) (1842) debut
 Arv i Jean de France (Holberg) (1842)
 Giulio Romano i Correggio (Oehlenschläger) (1843)
 Løjtnant v. Buddinge i Gjenboerne (Hostrup) (1843-44) 
 Konsul Varbjerg i En Spurv i Tranedans (Hostrup) 
 Jeronimus i Pernilles korte Frøkenstand (Holberg)
 Jacob Skomager i Jeppe på Bjerget (Holberg)
 Jesper Ridefoged i Erasmus Montanus (Holberg)
 Skalholt i Besøget i København (Hertz)
 Pastor Jensen i Deklarationen (Christian Richardt)
 Grønholt i Mester og Lærling (Hostrup)
 Daniel Hejre i De unges Forbund (Henrik Ibsen)
 Anker i Soldaterløjer (Hostrup)

Var ansat ved følgende teatre 

 Det kongelige Teater
 Christiania Theater
 H.V. Langes provinsteaterselskab
 Folketeatret
 Casino

Familie 

søn Karl Mantzius (1860-1921) skuespiller, instruktør og direktør 
søster Juliane Johanne Marie Henriette Mantzius (1822-1869)
bror Johan Frederik Mantzius (1834-1890) skolemand
søsterdatter Juliane Blicher-Hansen (1849-1933) højskoleforstander

Litteratur 
 Karl Mantzius, Min Far og jeg, 1919.

Noter

Eksterne henvisninger 
 

Teaterskuespillere fra Danmark
Danskere i 1800-tallet
Personer fra Viborg
Personer i Dansk Biografisk Leksikon
Alumni fra Københavns Universitet
Studenter fra Metropolitanskolen
Sort havemyre

Sort havemyre (Lasius niger) er den almindeligste myreart i Danmark. Den ses ofte nær (eller i) menneskers boliger og er derfor kendt af alle.

Udseende 
Arbejdere måler 3-5 mm og er kendetegnet ved deres sortbrune farve og lyse ben. De har ligeledes en tæt behåring. Det første kuld arbejdere (nanitics) er noget mindre end de kommende generationer. Arbejderne vil, i takt med at kolonien bliver ældre, blive større.

Dronningen måler 6-9 mm og er en anelse mørkere i farven end arbejderne. Før dronningen er blevet befrugtet, bærer hun klare vinger. Dronningen er desuden bredere end arbejderne og kendetegnes ved dens store vingemuskler og brede gaster.

Hanner måler 3,5-4,5 mm og har en meget mørkebrun farve. De ligner ikke hverken arbejdere eller dronninger, men er i stedet noget slankere.

Økologisk niche 
De foretrukne levesteder er heder, moser, skovbryn, og skråninger langs veje. På steder, hvor der er for fugtigt eller hvor vegetationen skygger for meget, anlægger sort havemyre kuplede tuer, der hæver sig over terrænet. Derfor kan denne art findes snart sagt overalt, selv på steder hvor menneskers aktivitet forstyrrer dens tilværelse.

Fødegrundlag 
Sort havemyre lever først og fremmest af honningdug, der bruges som myrernes energikilde. Til larvernes opbygning af protein indsamler sort havemyre store mængder af små insekter og larver. Behovet for sukker som energiforsyning fører til, at myrerne finder og bruger af de sukkerrige fødevarer, mennesker opbevarer: frugt, marmelade, saft, slik osv.

Livscyklus 
Myrerne er aktive i en kort tid fra sent forår til tidligt efterår. I løbet af den periode producerer de store mængder yngel, og i juli-august sendes de kønsmodne dronninger og droner ud på parringsflugt. Hannerne dør umiddelbart efter parringen, men dronningerne lander sikkert og river deres egne vinger af. De skjuler sig hurtigt under sten eller på andre egnede steder, men kun få af dem når frem til at stifte et nyt bo. I flere tilfælde lykkes det arbejdere at indfange en ung dronning og ved fælles hjælp kan det lykkes dem at stable et samfund på benene.

Myrer